Všeobecne sa za zdravšie považuje mixovanie, ktoré využije plody celé a so šťavou tak zaistíte aj prísun vlákniny. Aj odšťavovanie má ale svoje výhody. Odšťavovaním získate z plodov iba tekutinu a zbavíte sa pevnej zložky. Toto riešenie je preto vhodné napríklad pre osoby s nízko vlákninovou diétou, ktoré chcú do jedálnička pridať ovocie a zeleninu. Odšťavovaním navyše získate väčšie množstvo vitamínov v menšom objeme nápoja.